หนุ่มพม่าดิ่งอพาร์ตเมนต์ 5 ชั้น ย่านสมุทรปราการดับปริศนา
เมื่อวันที่ 9 ส.ค. 58 ร.ต.ท.ณัฐพล สุขผล พงส.สภ.สำโรงเหนือ รับแจ้งชายตกจากที่สูงเสียชีวิต เหตุเกิดที่อพาร์ตเมนต์แห่งหนึ่งในย่านซอยสำโรงเหนือ 15 ถนนศรีนครินทร์ ต.สำโรงเหนือ อ.เมือง จ.สมุทรปราการ จึงพร้อมด้วยเจ้าหน้าที่มูลนิธิร่วมกตัญญู เดินทางไปตรวจสอบ,ที่เกิดเหตุเป็นตึกสูง 5 ชั้น บริเวณด้านหลังตึกพบศพชาย สวมเสื้อกีฬาคอปกสีลายแดงดำสวมกางเกงยีนส์ขาขาว สภาพศพศีรษะแตกมันสมองกระจายแขนขาหักทั้งสองข้าง นอนคว่ำหน้าจมกองเลือด ตรวจค้นในกระเป๋ากางเกงพบบัตรประจำตัว ระบุชื่อ นาย SAI BOUM KHAM PHA สัญชาติเมียนมา มีโทรศัพท์มือถือยี่ห้อไอโมบาย 1 เครื่อง และเงินจำนวน 60 บาท ,สอบถาม นายสุทัศน์ วงษ์งาน อายุ 44 ปี คนดูแลตึกให้การกับเจ้าหน้าที่ว่า ก่อนเกิดเหตุ ขณะที่ตนนั่งอยู่บริเวณชั้นล่าง ได้ยินชาวบ้านซึ่งพักอยู่อพาร์ตเมนต์ ที่อยู่ใกล้กันตะโกนบอกว่ามีคนกระโดดลงมาจากตึกตนจึงได้รีบวิ่งไปดูพบว่าชายคนดังกล่าวเสียชีวิตไปแล้ว จากนั้นจึงได้รีบ ขึ้นไปบนห้อง 502 ที่ทราบว่าผู้ตายพักอาศัยอยู่ พบห้องถูกล็อกจากภายในจึงได้เรียกให้ ชาวบ้านที่อยู่ในอพาร์ตเมนต์ ช่วยกันถีบประตูเข้าไปแต่ไม่พบคนอยู่ด้านในจึงได้รีบโทรแจ้งเจ้าหน้าที่ ตำรวจทราบ ทั้งนี้ นายสุทัศน์ กล่าวอีกว่า สำหรับห้องดังกล่าว เจ้าของห้อง คือ นายไซ คำฟู ชาว จ.เชียงใหม่ ซึ่งเพิ่งมาเช่าอยู่ได้เพียงเดือนเดียว ส่วนผู้เสียชีวิต ทราบว่าเป็นเพื่อนเพิ่งมาขออาศัยอยู่ด้วยเพียง 2 วันเท่านั้น,เบื้องต้นเจ้าหน้าที่ยังไม่สามารถระบุได้ว่าสาเหตุการเสียชีวิตเป็นการ กระโดดลงมาเพื่อฆ่าตัวตาย หรือเป็นอุบัติเหตุ ซึ่งจะได้ติดตามตัวนายคำฟู มาสอบสวนต่อไป.
ตำรวจ สภ.สำโรงเหนือ รับแจ้งชายตกจากที่สูงเสียชีวิตที่ย่านซอยสำโรงเหนือ 15 จ.สมุทรปราการ พบผู้ตายเป็นชาวเมียนมา เบื้องต้นเจ้าหน้าที่ยังไม่สามารถระบุได้ว่าสาเหตุการเสียชีวิตเป็นการกระโดดลงมาเพื่อฆ่าตัวตาย หรือเป็นอุบัติเหตุ
ตกจากที่สูง,กระโดดตึกตาย,พลัดตกตึก,สภ.สำโรงเหนือ,ถนนศรีนครินทร์,ต.สำโรงเหนือ,อ.เมืองสมุทรปราการ,สมุทรปราการ,ข่าวสังคม,ข่าว,ไทยรัฐออนไลน์